CELEX: 62012TN0069
Language: el
Date: 2012-02-17 00:00:00
Title: Υπόθεση T-69/12: Προσφυγή της 17ης Φεβρουαρίου 2012 — Zavvar κατά Συμβουλίου

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/26
            
         Προσφυγή της 17ης Φεβρουαρίου 2012 — Zavvar κατά Συμβουλίου
   (Υπόθεση T-69/12)
   2012/C 109/55
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Seyed Hadi Zavvar (Ντουμπάι, Ηνωμένα Αραβικά Εμιράτα) [εκπρόσωποι: S. Zaiwalla, P. Reddy και F. Zaiwalla, Solicitors, D. Wyatt, QC (Queen’s Counsel), και R. Blakeley, Barrister]
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την παράγραφο 22 του πίνακα Α του παραρτήματος της αποφάσεως 2011/783/ΚΕΠΠΑ (1), στο μέτρο που αφορά τον προσφεύγοντα,
            
         
               —
            
            
               να ακυρώσει την παράγραφο 22 του πίνακα Α του παραρτήματος του κανονισμού 1245/2011 (2), στο μέτρο που αφορά τον προσφεύγοντα,
            
         
               —
            
            
               να κρίνει ανεφάρμοστο στην περίπτωση του προσφεύγοντος το άρθρο 20 παράγραφος 1, στοιχείο β', της αποφάσεως 2010/413/ΚΕΠΠΑ, όπως τροποποιήθηκε με την απόφαση 2011/783/ΚΕΠΠΑ,
            
         
               —
            
            
               να κρίνει ανεφάρμοστο στην περίπτωση του προσφεύγοντος το άρθρο 16, παράγραφος 2, του κανονισμού 961/2010, όπως εφαρμόστηκε με τον κανονισμό 1245/2011, και
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει τέσσερις λόγους.
   
               1)
            
            
               Με τον πρώτο λόγο ο προσφεύγων υποστηρίζει ότι δεν πληρούνται στην περίπτωσή του τα κριτήρια υπαγωγής στην απόφαση 2010/413/ΚΕΠΠΑ και στον κανονισμό 961/2010.
            
         
               2)
            
            
               Με τον δεύτερο λόγο ο προσφεύγων προβάλλει ότι η επιβολή σε βάρος του περιοριστικών μέτρων προσβάλλει προδήλως τα ανθρώπινα και θεμελιώδη δικαιώματά του και παραβιάζει την αρχή της αναλογικότητας.
            
         
               3)
            
            
               Με τον τρίτο λόγο ο προσφεύγων διατείνεται ότι το Συμβούλιο αθέτησε τις διαδικαστικές υποχρεώσεις του και προσέβαλε τα δικαιώματα άμυνας του προσφεύγοντος επιβάλλοντας σε βάρος του περιοριστικά μέτρα.
            
         
               4)
            
            
               Με τον τέταρτο λόγο ο προσφεύγων προβάλλει ότι, αν γίνουν δεκτές οι προσφυγές που έχουν ασκήσει οι καταχωρισμένες στους οικείους καταλόγους τράπεζες με αίτημα την ακύρωση των εν λόγω καταχωρίσεων, θα πρέπει να ακυρωθεί και η καταχώριση του ονόματος του προσφεύγοντος στους εν λόγω καταλόγους.
            
         
      (1)  Απόφαση 2011/783/ΚΕΠΠΑ του Συμβουλίου, της 1ης Δεκεμβρίου 2011, για την τροποποίηση της αποφάσεως 2010/413/ΚΕΠΠΑ για περιοριστικά μέτρα κατά του Ιράν (ΕΕ 2011, L 319, σ. 71).
   
      (2)  Εκτελεστικός κανονισμός (ΕΕ) 1245/2011 του Συμβουλίου, της 1ης Δεκεμβρίου 2011, για την εφαρμογή του κανονισμού (ΕΕ) 961/2010 σχετικά με περιοριστικά μέτρα κατά του Ιράν (ΕΕ 2011, L 319, σ. 11).